tartuNLP/wikipedia-smugri-20251201 huggingface dataset:
2. üksik eriotstarbeline brigaad

2. üksik kaardiväe eriotstarbeline brigaad (vene keeles "2-я отдельная гвардейская ордена Жукова бригада специального назначения", s/o 64044) oli NSV Liidu Nõukogude armee Luure Peavalitsuse ja Venemaa Föderatsiooni Relvajõudude Kindralstaabi Luure Peavalitsuse väeüksus. 
Brigaad ("2-я Отдельная Бригада спецназа ГРУ ГШ (2 ОБрСпН), 2 ОБрСпН ГРУ ГШ МО") dislotseerus Tšerehi asulas, Pihkva oblasti Promežitsas.
Luure Peavalitsuse 2. üksiku eriotstarbeline brigaadi koosseisus olid 154., 668., 334. ja 177. üksik eriotstarbeline salk. 
Venemaa Föderatsiooni Relvajõudude Kindralstaabi Luure Peavalitsuse 2. üksiku kaardiväe eriotstarbelise brigaadi koosseisus on brigaadi juhatus (s/0 64044), Promežitsa rajoonis Pihkva oblastis, 70. ües, Petseris (s/o 75242), 329. ües (s/o 44917), Promežitsas ja 700. üksik eriotstarbeline salk (70-й специального назначения) (s/o 75143), Petseris.
Brest-Litovski rahuleping (Keskriigid-Ukraina)

Brest-Litovski rahuleping oli separaatrahuleping, mis kirjutati alla 9. veebruaril 1918 Brest-Litovskis Keskriikide (Saksa keisririigi, Austria-Ungari, Osmanite riigi ja Bulgaaria) ning Ukraina Rahvavabariigi vahel. Leping lõpetas Ukraina osalemise Esimene maailmasõjas. Brestis rahukõnelustel osalev Nõukogude Venemaa delegatsioon ei tunnustanud Ukraina Rahvavabariigi delegatsiooni ning pidas Ukraina esindajaks 25. detsembril 1917 Harkivis välja kuulutatud Ukraina nõukogude rahvavabariiki.
Aspartaat

Aspartaat on asparagiinhappe aniooni nimetus (nt soola naatriumasparaadi koostises). Asparagiinhappe anioon tekib vesilahuses eelistatult sellise keskkonna pH juures, mis on kõrgem asparagiinhappe pKa väärtusest (ehk pH väärtustel üle 3,9). Kui keskkonna pH alaneb, siis läheb aspartaat taas üle asparagiinhappe vormi. Sama põhimõte kehtib ka asparagiinhappe jäägi kohta valkude ja peptiidide koosseisus, seepärast tähistatakse asparagiinhapet ja aspartaati samade lühenditega (Asp või D). Analoogne happe-aniooni tasakaal esineb looduslikest aminohapetest ka glutamiinhappe ja glutamaadi puhul.
Aspartaadist sünteesitakse taimedes ja bakterites mitmeid teisi aminohappeid (nt metioniin, treoniin, isoleutsiin, lüsiin), mis kuuluvad inimeste puhul asendamatute aminohapete hulka. Samuti osaleb aspartaat uurea tsüklis (karbamiidi biosünteesis) ja glükoneogeneesis (glükoosi biosüntees mitte-sahhariidsetest eelainetest).
Aspartaati ei tohiks segi ajada aspartaamiga – viimatimainitud orgaaniline ühend on sünteetiline magusaine, mis sisaldab asparagiinhappe jääki.
Sapphic

Sapphic on sõna, mida mõned lesbid ja kväärid kasutavad enda kohta ingliskeelses keskkonnas. Sõna on omandanud pisut laiema tähenduse kui lesbi, ehkki neid kahte kasutatakse vahel sünonüümidena. Sõnaga "sapphic" seostuv väljend on "sapphism", mida on eesti keelde mõnikord tõlgitud kui "sapfism" ehk "lesbism". Sõnad s"apphic" ja s"apphism" on tuletatud Vana-Kreeka naisluuletaja Sappho nimest.
Sümboolika.
"Sapphic"'ute (nagu ka lesbide) sümboliteks on kannikesed, lavendel ja teised lillad lilled, samuti on nendega seostatud lillat värvitooni (eriti kannikeselillat ja lavendlilillat).
"Sapphic"'ute lipu disainis 2015. aastal Tumblri kasutaja lesbeux-moved. Lipp koosneb oma algversioonis kolmest triibust, mille kaks äärmist triipu on heleroosad ja keskmine õrnlilla. Lipu keskel on kujutatud kannikestekimpu.
Mõnes hilisemas versioonis on lipu keskmine triip valge ning kannikestekimbu asemel on kujutatud stiliseeritud kannikeseõit või lihtsat lillat lille ilmselt praktilistel põhjustel, et lipu tegemine ja välimus ei oleks liialt keerukas.
Tsepeliinid

Tsepeliinid (leedu keeles cepelinai või didžkukuliai, Žemaitijas "cepelinā") on Leedust pärinevad lihatäidisega (ka seene- vm täidisega) kartuliklimbid, mida serveeritakse harilikult mitmekaupa hapukoore ja peekonitükikestega. Seda peetakse leedu rahvustoiduks ning see on harilikult pearoog.
Tsepeliinide nimetus tuleneb nende sarnasusest tsepeliini õhulaevadele. Need on sõltuvalt piirkonnast tavaliselt 10–20 cm pikkused, läänepoolsetes maakondades on tsepeliinid üldiselt suuremad kui idapoolsetes. 
Sarnaseid roogasid leiab mitmete teiste rahvaste ja piirkondade köökidest: Poola kirdeosas Suwałki piirkonnas, Podlaasias, Warmias ja Masuurias on nende nimetus "kartacz", mujal Poolas süüakse "pyzy"‘t, Rootsis "kroppkaka"‘t, Akaadias "poutine râpée"‘d, Norras "raspeball"‘i, Saksamaal "knödel"‘it, Itaalias "canderli"‘t.
Ristretto

Ristretto (Prantsusmaal café serré) on Itaaliast pärit kohvijook, 20-milliliitrise portsjonina serveeritud suure kontsentratsiooniga kuum espressokohv. Selle valmistamiseks võetakse sama kogus jahvatatud kohvi kui espresso tegemiseks, aga kohvioad on peenema jahvatusega ja ka vett kasutatakse poole vähem. 
"Ristretto" vastand on "luongo", milles kasutatakse espressost kaks korda rohkem vett.
Doppio

Doppio (itaalia keelest "topelt", ehk topeltespresso) on kahekordne espresso, mille valmistamiseks kasutatakse kahte "pitsi" ehk kaks korda rohkem kohvi kui tavalise ehk ühekordse espresso puhul. Selle tulemusel saadakse 60 ml suurune jook.
Caffè corretto

Caffè corretto (itaalia keelest "parandatud kohv") on Itaaliast pärit alkohoolne kohvijook, mis koosneb ühest pitsist espressost, millele on lisatud väike kogus kanget alkoholi, tavaliselt "grappa"‘t, aga vahel ka "sambuca"‘t või brändit. Enamasti lisab barista ise espressosse väikese koguse alkoholi, vahel serveeritakse espresso ja alkohol eraldi ning lastakse kliendil ise alkohol doseerida.
"Caffè corretto" on pärast Itaalia okupatsiooni levinud ka Eritreas. Sealsed baristad lisavad kohvile kohalikku "areki"‘t või konjakit. Hispaanias on sarnase joogi nimetus "carajillo", Portugalis "café com cheirinho" ("lõhnaga kohv"), Prantsusmaal "café-calva" ("kalvadosiga kohv"), Rootsis, Norras ja Taanis "kaffekask", "karsk" või "kaffegök", Mehhikos "cafe con piquete".
Cheilymenia

Cheilymenia on liudikulaadsete perekond.
Daniel Gabriel Fahrenheit

Daniel Gabriel Fahrenheit (24. mai 1686 – 16. september 1736) oli Poolas sündinud saksa füüsik, leiutaja ja mõõteriistade valmistaja. Ta leiutas piisavalt täpse kraadiklaasi, et seda kasutada erinevate vaatlejate ja mõõteriistade võrdlemiseks. Lisaks peetakse teda elavhõbedaga kraadiklaasi leiutajaks, millega sai asendada ebatäpsemad alkoholiga kraadiklaasid. Tema mõõteriistade populaarsus viis Fahrenheiti skaala laialdase kasutuselevõtuni.
Kalifaat (telesari)

"Kalifaat" (rootsi keeles "Kalifat") on Rootsi triller- ja draamasari. See läks Rootsi Televisioonis eetrisse 12. jaanuaril 2020 ning sai Rootsi TV voogedastusplatvormi SVT Play ajaloo menukaimaks sarjaks. Sari oli Eesti Televisiooni ekraanil 2023. aastal.
Sari põhineb tõestisündinud Bethnal Greeni trio lool: veebruaris 2015 tutvusid kolm teismelist tüdrukut oma koolis Londonis džihaadi värbajatega. Telesarjas on mitu põhilist tegelast: Rootsi Julgeolekuteenistuse agent Fatima, Süüriasse meelitatud Rootsis sündinud noor naine Pervin ja Islamiriigi propaganda ohvriks langenud teismeline tüdruk Sulle. Süžee puutab teemasid nagu islamiäärmuslus, terrorism, islamisse suhtumine moslemite seas, naiste õigused ja inimõigused.
Kõigi kaheksa osa režissöör on Bosnia päritolu Goran Kapetanović. "Kalifaat" jõudis Netflixi märtsis 2020.
Gustav Wilhelm von Schlippenbach

Gustav Wilhelm von Schlippenbach (?–1711) oli Schlippenbachide aadlisuguvõsast pärit Rootsi sõjaväelane ja ooberst, kes osales Põhjasõjas ning oli Nöteborgi kindluse komandant. Ta oli Kaubi mõisnik.
Elulugu.
Gustav Wilhelm von Schlippenbach sündis Wolmar von Schlippenbachi ja Maria von Bocki peres.
1666. aastal oli ta Viiburi jalaväerügemendis lipnik. Seitse aastat hiljem tõusis ta seal leitnandi auastmeni. 1700. aastal sai ta Ingerimaa tragunirügemendis ooberstleitnandiks. 1701. aastal määrati ta Nöteborgi kindluse komandandiks. Järgmisel aastal sattus kindlus venelaste piiramisrõngasse ning alistus 12. oktoobril rkj. Schlippenbach langes venelaste kätte vangi, kuid vabastati peale Narva langemist 1704. aastal.
Gustav Wilhelm von Schlippenbach suri 1711. aastal.
Abielu.
Gustav Wilhelm von Schlippenbach abiellus Margaretha Gertrude Leijoniga. Abielust sündis Georg Gustav von Schlippenbach.
Alopochen

Alopochen on veelindude perekond partlaste sugukonnast.
Rasmus Lumi

Rasmus Lumi (sündinud 8. novembril 1975) on Eesti diplomaat. 
Ta on lõpetanud Tartu ülikooli õigusteaduskonna.
Aastatel 2014–2019 oli Lumi Eesti suursaadik Hispaanias ja 2019–2024 Eesti alaline esindaja Euroopa Nõukogu juures.
Vastastikune arusaadavus

Vastastikune arusaadavus on keeleteaduses olukord, kui kahe erineva keele või murde rääkijad on võimalised üksteist ilma eelneva kokkupuute või erilise pingutuseta mõistma. Seda kasutatakse vahel lisaks sotsiolingvistikale keelte ja murrete eristamiseks. Vastastikune arusaadavus võib olla asümmeetriline, mis tähendab, et ühe keele rääkijad mõistavad teist keelt paremini kui teise keele rääkijad esimest. Maailmas on palju keeli, mille kõnelejad üksteisest mingil määral aru saavad, tihti on oluline ka kontekst. Eesti ja soome keelt on peetud osaliselt vastastikku mõistetavateks.
Roostelised

Roostelised ("Pucciniaceae") on sugukond kandseeni.
Phragmidiaceae

Phragmidiaceae on sugukond kandseeni.
Phragmidium

Phragmidium on perekond kandseeni.
Atsetonitriil

Atsetonitriil on orgaaniline ühend valemiga CH3CN (erialakirjanduses kasutatakse atsetonitriili tähistamiseks sageli lühendit ACN). See on normaaltingimustel vedelas olekus aine, mida laialdaselt kasutatakse lahustina (solvendina) orgaanilises sünteesis ning mobiilse ehk liikuva faasi koostises kõrglahutusvedelikkromatograafias.
Üldised füüsikalised ja keemilised omadused.
Andmete allikad: 
Iseloomustus solvendina ja kasutusalad.
Atsetonitriili liigitatakse polaarsete aprotoonsete lahustite hulka. Atsetonitriil on polaarsem kui alkaanid, halogenoalkaanid (nt kloroform), eetrid (nt dietüüleeter) või ketoonid (nt atsetoon), kuid vähem polaarne kui lühikese alküülahelaga alkoholid (nt metanool), vesi või äädikhape. Seega lahustab atsetonitriil hästi mitmeid looduslikke molekule, mis on väikese molekulmassi ja keskmise hüdrofoobsusega (nt mitmed sekundaarsed virgatsained ja metaboliidid). Rakumembraanides tekivad atsetonitriili toimel poorid ning membraan kaotab terviklikkuse (toimub nn permeabiliseerumine). Samas moodustavad suuremad polaarsed biomolekulid (nt valgud) atsetonitriilis sademe. Seepärast saab atsetonitriili abiga eraldada bioloogiliselt keerulistest segudest erineva polaarsusega molekule ning atsetonitriili kasutatakse laialdaselt solvendina tahkefaas-ekstraktsiooniks.
Toatemperatuuril seguneb atsetonitriil igas ruumalavahekorras puhta veega, kuid segamisel soolade vesilahustega võib atsetonitriil moodustada eraldi faasi. Seda nähtust nimetatakse ka atsetonitriili väljasoolamiseks ning seda saab kasutada teatud tüüpi vedelik-vedelik-ekstraktsiooniks.
Optiliste omaduste poolest ei neela atsetonitriil nähtavas alas (Vis) ega lähis-ultravioleti alas (lähis-UV) kiirgust. Suurepärase veeslahustuvuse, läbipaistvuse ning madala viskoossuse tõttu kasutatakse atsetonitriili laialdaselt mobiilse faasi (eluendi) komponendina pöördfaas-kõrglahutusvedelikkromatograafias koos UV-Vis detektoriga või fluorestsentsdetektoriga, kuna on tagatud madal taustsignaal ja sadenemise vältimine kromatograafilises kolonnis.
Keemiliselt on atsetonitriil nõrkade aluseliste ning peaaegu olematute happeliste omadustega. Kuna atsetonitriili on raske protoneerida või deprotoneerida, on atsetonitriil hea diferentseeriv solvent. See tähendab, et tugevate aluste või hapete lahustamisel atsetonitriilis on nende aluselis-happelisi omadusi kvantitatiivselt paremini iseloomustatavad kui näiteks vees. Tartu Ülikooli keemia instituudis on professor Ivo Leito juhtimisel toimunud teadustöö käigus koostatud väga laia valimi uuritavate ainete jaoks happelisuse/aluselisuse skaala atsetonitriili keskkonnas.
Toksilisus.
Atsetonitriil ei ole inimestele akuutselt toksiline madalates doosides, kuid organismi sattumisel (sissehingamise, nahaga kontakti või allaneelamise teel) atsetonitriil metaboliseerub tsüaniidiks (CN-). Sellest tingituna võib kokkupuude suure atsetonitriili kogusega osutuda isegi surmavaks, kusjuures tsüaniidimürgistuse sümptomid tekivad tundide skaalal pärast atsetonitriili sattumist organismi.
Mahoonia

Mahoonia ("Mahonia") on kaheiduleheliste taimede perekond tulikalaadsete seltsis.
Läiklehine mahoonia

Läiklehine mahoonia ("Mahonia aquifolium") on kaheiduleheliste taimede liik tulikalaadsete seltsis.
Edward Lowassa

Edward Ngoyai Lowassa (26. august 1953 Arusha – 10. veebruar 2024 Dar es Salaam) oli Tansaania poliitik, 30. detsembrist 2005 kuni 7. veebruarini 2008 Tansaania peaminister. 
Hariduse omandas Dar es Salaami Ülikoolis ja Bathi Ülikoolis.
Tüüsilmalised

Tüüsilmalised ("Basommatophora") on tigude selts.
Tippsilmalised

Tippsilmalised ("Stylommatophora") on tigude selts.
Helix

Helix on perekond maismaal elavaid tigusid.
Arianta

Arianta on perekond maismaal elavaid tigusid.
Nälklased

Nälklased ("Limacidae") on sugukond maismaal elavaid tigusid.
Keldritigu

Keldritigu ("Limacus") on perekond maismaal elavaid tigusid.
Limacus maculatus

Limacus maculatus on liik maismaal elavaid tigusid.
Pleospoorilised

Pleospoorilised ("Pleosporaceae") on kottseente sugukond.
Xenodidymella

Xenodidymella on kottseente perekond.
Neonectria

Neonectria on seente perekond kottseente hõimkonnas.
Diplocarpon

Diplocarpon on seltsi "Phacidiales" kuuluv seente perekond.
Botrytis

Botrytis on seltsi tiksikulaadsed kuuluv seente perekond.
Gießhübl

Gießhübl on vald "(Gemeinde)" Austrias Alam-Austria liidumaal Mödlingi ringkonnas.
See asub Austria pealinnast Viinist lõunas Föhrenberge looduskaitseala naabruses. 416 m kõrgusega Gießhübl on Alam-Austria kõrgeima asukohaga viinamarjakasvatuspiirkond. Algselt oli Gießhübl põllumajandusküla. Tänapäeval on see peamiselt elamurajoon, kuna see asub Viini läheduses ja sellel on otseühendus kiirteega A21.
Ajalugu.
Gießhübl asutati 1592. aastal maaelu struktuuriga asulast. Aastatel 1938–1954 oli Gießhübl (koos veel 96 Alam-Austria vallaga) Suur-Viini osa. 1954. aastal sai Gießhüblist taas omaette vald Alam-Austria liidumaal. Seda tähistati 2004. aasta septembris suurte 50. aastapäeva pidustustega.
Majandus ja taristu.
2001. aastal oli vallas 91 mittepõllumajanduslikku töökohta. 1999. aastal oli vallas 14 põllumajanduslikku ja metsanduslikku ettevõtet. 2001. aasta rahvaloenduse andmetel oli seal vöötavaid tööealisi 730 ja tööhõive oli 48,02%.
İstanbuli konventsioon

"Teiste tähenduste kohta vaata artiklit Istanbuli leping."
Euroopa Nõukogu naistevastase vägivalla ja perevägivalla ennetamise ja tõkestamise konventsioon (ehk Istanbuli konventsioon) on Euroopa Nõukogu inimõigusleping naistevastase vägivalla ja lähisuhtevägivalla vastu võitlemiseks, mis avati 11. mail 2011 Istanbulis Türgis. Konventsiooni eesmärk on vägivalla ennetamine, ohvrite kaitsmine ja karistamatuse lõpetamine.
Märtsiks 2019 oli konventsiooni allkirjastanud 45 riiki ja Euroopa Liit. Türgi ratifitseeris esimesena Istanbuli konventsiooni 12. märtsil 2012. Aastatel 2013–2023 ratifitseerisid veel 37 riiki ja Euroopa Liit (Albaania, Andorra, Austria, Belgia, Bosnia ja Hertsegoviina, Eesti, Gruusia, Hispaania, Holland, Horvaatia, Iirimaa, Island, Itaalia, Kreeka, Küpros, Liechtenstein, Luksemburg, Läti, Malta, Moldova, Monaco, Montenegro, Norra, Poola, Portugal, Prantsusmaa, Põhja-Makedoonia, Rootsi, Rumeenia, Saksamaa, San Marino, Serbia, Sloveenia, Soome, Šveits, Taani, Ukraina, Ühendkuningriik). Konventsioon jõustus 1. augustil 2014.
Märtsis 2021 sai Türgist esimene ja siiani ainus riik, mis konventsioonist taganes. Konventsioon muutus Türgis kehtetuks 1. juulist 2021.
1. juunil 2023 kiitis Euroopa Nõukogu heaks Euroopa Liidu liitumise Istanbuli konventsiooniga, Euroopa Liit ratifitseeris selle 28. juunil 2023.
Myanmari kodusõda

Myanmari kodusõda (ka Myanmari kevadrevolutsioon või rahva kaitsesõda) on käimasolev kodusõda, mis lahvatas kui aastakümneid kestnud mässud 2021. aasta sõjaväelise riigipöörde ja sellele järgnenud meeleavalduste vägivaldse mahasurumise järel eriti akuutseks muutusid. Jaanuariks 2024 olid tuhanded sõdurid alla andnud, kuus kindralit ja tuhanded sõdurid olid alistunud ilma võitluseta. Samas on riigipöörde taga olnud jõud endiselt hästi organiseeritud ja varustatud ning saavad välisabi.
Septembriks 2022 oli tekkinud 1,3 miljonit riigisisest põgenikku ning hukkunud üle 13 000 lapse. Märtsis 2023 hindas ÜRO, et pärast riigipööret on 17,6 miljonit elanikku vajanud humanitaarabi, tekkinud 1,6 miljonit riigisisest põgenikku ning hävinud 55 000 tsiviilehitist. ÜRO Humanitaarasjade Koordinatsioonibüroo andmetel oli naaberriikidesse põgenenud üle 40 000 inimese.
2023. aastal oli vähem kui 40% Myanmari territooriumist sõjaväe (Tatmadawi) kontrolli all. Oktoobris 2023 tekkisid sõjaväe ridades probleemid mehitatusega, kuna deserteerumised ja madal moraal lokkasid. Oktoobris 2023 leidis aset ka Rahvakaitseväe ja Kolme Vennaskonna Liidu suurem pealetung operatsioon 1027, millega õnnestus 28. novembriks võtta 80 baasi, 220 hunta positsiooni ja mitu linna. Novembris toimus vastupealetunge, näiteks operatsioon 1111 Loikawi linna võtmiseks, ja ägenes huntavastane võitlus Arakani ja Tšini osariigis. Operatsiooniga 1027 võtsid huntavastased väed novembrist 2023 jaanuarini 2024 Kawlini ja Laukkai linna.
Temu

Temu on Hiina veebiturg, mida haldab veebikaubandusettevõte PDD Holdings. Temu platvormil müüakse väga odavaid tooteid, mis enamasti tarnitakse klientidele otse Hiinast.
Temu ärimudel on võimaldanud sellel saada tarbijate seas populaarseks, kuid see on tekitanud ka muret andmete privaatsuse, sunniviisilise töö, intellektuaalomandi kaitse ja müüdavate toodete kvaliteedi pärast. 
Temu platvorm läks esmakordselt kasutusele 2022. aasta septembris Ameerika Ühendriikides. 2023. aasta märtsis toodi Temu turule Austraalias ja Uus-Meremaal ning järgmisel kuul tutvustati Temu Prantsusmaal, Saksamaal, Itaalias, Hollandis, Hispaanias ja Suurbritannias. Seejärel sisenes Temu Ladina-Ameerika turule ning jaanuaris 2024 käivitati Temu ametlikult Lõuna-Aafrikas. 2024. aasta juuli seisuga tegutseb Temu 49 riigis. 
2024. aasta veebruaris esitas Temu mitu Super Bowli poolajareklaami, pakkudes 15 miljoni USA dollari väärtuses kingitusi. Selle tulemusel kasvas ettevõte nende nime ja liikluse otsingutes. Alates 2024. aasta veebruari Super Bowli reklaamist on Temu jõudnud 100 miljoni aktiivse kasutajani USA-s, üle 130 miljoni rakenduse allalaadimise kogu maailmas ja ligikaudu 420 miljoni veebisaidi külastuse. 
Temu võimaldab Hiina tarnijatel müüa ja tarnida otse klientidele, lootmata sihtriigi vaheturustajatele, muutes tooted soodsamaks. Temu veebioste saab sooritada brauseri või spetsiaalse mobiilirakenduse abil. Temu kasutab suuremahulisi reklaamikampaaniaid Facebookis ja Instagramis. Sensor Toweri uuringud näitasid, et 2023. aasta viimases kvartalis veetsid Temu kasutajad rakenduses keskmiselt 23 minutit nädalas, Amazonis 18 minutit ja eBays 22 minutit.
Temu müüjaid süüdistatakse pidevalt intellektuaalomandi õiguste rikkumises ja teatatud on ka disainivarguste juhtudest.
Peeter Paani sündroom

Peeter Paani sündroom on populaarpsühholoogiline termin täiskasvanud inimese kohta, kes on sotsiaalselt ebaküps. See metafoor põhineb mitte täiskasvanuks saamise ja lapsepõlve kinni jäämisel. Väljend on kõnekeeles levinud nii võhikute kui psühholoogide seas alates 1983. aastast kui dr Dan Kiley avaldas teose "The Peter Pan Syndrome: Men Who Have Never Grown Up" ("Peeter Paani sündroom: Mehed, kes pole üles kasvanud"). Aastal 1984 kirjutas Kiley järje "The Wendy Dilemma". Maailma Terviseorganisatsioon Peeter Paani sündroomi ei tunnusta ning seda ei ole Diagnostic and Statistical Manual of Mental Disordersi klassifikatsioonis.
Autorikša

Autorikša (vastavalt piirkonnale ka auto, beebitakso, mototakso, tuvi, jonnybee, bajaj, chand gari, lapa, tuk-tuk, tum-tum, Keke-napep, Maruwa, Adaidaita Sahu, 3wheel, pragya, bao-bao, easy bike, CNG ja tukxi) on ühele või paarile sõitjale määratud kerge kahe- või kolmerattaline mootoriga kaarik, tõmmatava rikša ja rattarikša mootoriga versioon.
Autorikšad on levinud mitmes maailma piirkonnas nii taksode kui ka erasõidukitena. Eriti tavalised on need troopikas ja lähistroopikas, kuna on tavaliselt osaliselt lahtised. Lisaks on need populaarsed arengumaades, kuna on võrdlemisi odavad. Autorikšast on hulganisti erinevaid mudeleid. Kõige klassikalisem on plekist kere või lahtise raamiga kolme rattaga disain, millel on riidest katus ja allakeritavad kardinad, ees koht ja leistang juhile ning taga ruumi reisijatele või kaubale. Teine variant on mootorratas, millele on raam peale ehitatud.
2019. aastal oli maailma suurim autorikšade tootja India Bajaj Auto, aastaga müüdi 780 000 masinat.
Theresienwiese

Theresienwiese on piirkond Müncheni Ludwigsvorstadt-Isarvorstadti linnaosas. See on Oktoberfesti ametlik toimumispaik. 
Theresienwiese on ligi 420 000 ruutmeetri suurune ning piirneb läänes Ruhmeshalle ja Baieri sümboli Bavaria ausambaga, idas esperanto keelele pühendatud Esperantoplatziga. 
Theresienwieses on ka 1980. aasta Oktoberfesti pommirünnaku mälestusmärk. Sinna pääseb Bavariaringi ringtee kaudu, põhja pool paistavad Pauluse kiriku tornid.
Dolma

"Teiste tähenduste kohta vaata artiklit Dolma (täpsustus)."
Dolma (türgi keelest "täidetud") on Osmanite köögist pärit viinamarjalehe- või kapsarull riisi-, hakkliha- või aedviljatäidisega. Dolmat süüakse kas soojalt või toatemperatuuril ning see on levinud kunagi Osmanite Riigi osaks olnud maades.
Luhvel

Luhvel (ing k "spork") on söögiriist, mida saab kasutada lusika, kahvli ja vahel ka noana. Luhvlitaolisi söögiriistu on valmistatud alates 19. sajandi lõpust, vanim patent pärineb 1874. aastast. 
Esimesi luhvleid kasutati kilpkonnasupi ja jäätise söömiseks.
Luhvleid kasutatakse näiteks kiirtoidurestoranides, koolides, vanglates, sõjaväes, matkal ja lennukites. Sõna "luhvel" on kohversõna sõnadest "lusikas" ja "kahvel". Selle autoriks on peetud Hanna Kannelmäed.
Teised söögiriista kombinatsioonid.
Loodud on ka muid söögiriista kombinatsioone, näiteks n-ö lurs (lusikas ja kõrs), mida kasutatakse vedelike tarbimisel, mis sisaldavad söödavaid tahkemaid osakesi: jäätisekokteilid jms. Seade võimaldab esmalt kõrre kaudu seda juua ja hiljem paksema osa lusikaga süüa.
Samuti n-ö nuhvel (nuga ja kahvel), mis võimaldab ühe käega lõigata ja pala tõsta. Neid kutsuti ka "Nelsoni noaks", kuna admiral Nelson oli ühekäeline ja kasutas vastavat seadet (ing k "knork").
Günther (laulja)

Mats Olle Söderlund (lavanimega Günther; sündinud 25. juulil 1967 Malmös) on rootsi laulja.
Teepõõsas (perekond)

Teepõõsas ("Camellia") on õistaimede perekond kanarbikulaadsete seltsist.
Jaapani kameelia

Jaapani kameelia ("Camellia japonica") on õistaimede liik kanarbikulaadsete seltsist.
Hallorav

Hallorav ("Sciurus carolinensis") on liik oravlaste sugukonnast.
Nemea

Nemea on koht Kreeka Peloponnesose kirdeosas, kus kreeka mütoloogia järgi elas Nemea lõvi.
Nemea lõvi tapmine oli üks 12 ülesandest, mille Eurystheus Heraklesele andis.
Nemeas korraldati ka Nemea mänge Zeusi auks.
Peter Hummelgaard

Peter Hummelgaard Thomsen (sündinud 17. jaanuaril 1983 Tårnbys) on Taani poliitik (Sotsiaaldemokraadid).
Peter Hummelgaard lõpetas Tårnby gümnaasiumi 2003. aastal ja Kopenhaageni Ülikooli magistrikraadiga õigusteaduse erialal 2012. aastal. 2005–2008 töötas ta Taani Välisministeeriumis. 2012–2014 oli ta konsultant firmas Advice A/S. 2014–2015 töötas ta poliitilise konsultandina ametiühingus 3F. Lisaks oli ta aastatel 2008–2012 sotsiaaldemokraatide noorsoo-organisatsiooni "Danmarks Socialdemokratiske Ungdom" esimees.
Alates 18. juunist 2015 on Peter Hummelgaard Folketingi liige. 2016–2017 oli ta Folketingi maksukomisjoni esimees. 19. novembrist 2020 kuni 4. veebruarini 2022 oli ta Taani võrdõiguslikkuse minister. 27. juunist 2019 kuni 15. detsembrini 2022 oli ta Taani tööhõiveminister.
15. detsembrist 2022 on ta Taani justiitsminister.
Dragonfire

Dragonfire ('Draakoni tuli') on Briti suunatud energiat rakendava laserrelva ("laser directed energy weapon, LDEW") tehnoloogia prototüüp.
Relva arendab koostööprojekt UK Dragonfire, kuhu kuuluvad MBDA UK, Leonardo UK, QinetiQ ja Kaitseteaduste ja Tehnoloogia laboratoorium ("Defence Science and Technology Laboratory, Dstl"). Dragonfire'i testtehnoloogiat kasutatakse Briti relvajõududes tulevaste suunatud energiat rakendavate laserrelvade ja nende potentsiaalse tarkvara hindamiseks.
Dragonfire'it esitleti avalikkusele esmakordselt 2017. aastal Londonis "Defence and Security Equipment International (DSEI)" konverentsil.
Baklava

"Põhja-Makedoonia ansambli kohta vaata artiklit Baklava (ansambel)."
"Mitte segi ajada Balaclavaga."
Baklava (osmanitürgi keeles باقلوا) on siirupiga üle valatud kihiline filotainaküpsetis mee ja pähklitega. See oli üks Osmanite Riigi levinumatest maiustustest.
Baklava päritolu kohta on erinevaid variante ning lõplik tõde ei ole teada. Tänapäeval on see populaarne kreeka, türgi, iraani, araabia, Levandi, Magribi, Lõuna-Kaukaasia, Balkani, somaali ja Kesk-Aasia köögis.
Oryx (veebisait)

Oryx ehk Oryxspioenkop on avalikust allikast ammutatud luureteavet (OSINT) kasutav luure- ja kaitseanalüüsile keskenduv Hollandi veebisait ja sõjandusuuringute töörühm. Oryxi sõnul viitab liitsõna "spioenkop" (afrikaani keeles "spioonimägi") ‘kohale, kust saab jälgida sündmuste arengut kogu maailmas’. Blogi on kasutanud allikana Al-Jazīrah't, BBC-d, CNN-i, Forbesi, Newsweeki ja The Guardiani.
Oryxi lõid Stijn Mitzer ja Joost Oliemans, kes on kirjutanud ka kaks raamatut Korea rahvaarmee kohta. Mõlemad on varem töötanud Hollandis asuvas Bellingcatis. Oliemans on töötanud ka Janes Information Services'is, mis on Briti avatud lähtekoodiga sõjaväeluure ettevõte. Pärast Stijn Mitzeri ja Joost Oliemansi lahkumist Oryxi blogist võttis saidi administraatori kohustused üle pikaajaline kaastöötaja Jakub Janovsky.
Altis

Altis (vanakreeka Ἄλτις) on Peloponnesose loodeosas Elises Olümpias asuv hiis.
Altise varemed paiknevad viljakal tasandil, mida lõunast ja läänest piirab Alpheiósi jõgi ning selle parempoolne lisajõgi Kladeos, Kronose künka lõunanõlval. 8ee on osa Olümpia arheoloogiamälestistest. 
Nimi tähendab Elise murdes 'salu', mis on tõenäoliselt seotud sellega, et varem kasvasid seal puud. Legendi järgi pani Herakles paika Olümpia pühamu piirid keskmega Altise salus. Altis koosnes kahest kinnisest osast, üks 4. sajandist eKr, teine Rooma ajast. Altist ümbritses müür. Altises olid ainult ehitised, mis olid seotud jumalatega, müüri taga buleuteerion, leonidaion, Pheidiase töökoda ja gümnaasium. Altise keskpunkt oli Zeusi altar.
Pooljumal

Pooljumal on pooleldi jumalikku päritolu või mingite jumalike omadustega kangelane. Pooljumalad esinevad kõige sagedamini mütoloogias või religioonis.
Kreeka mütoloogias on pooljumal ühe vanema poolt inimene ja ühe vanema poolt jumal.
Gumpoldskirchen

Gumpoldskirchen on vald "(Marktgemeinde)" Austrias Alam-Austria liidumaal Mödlingi ringkonnas.
Vallaala ulatub Viini nõo tasandikelt Anningeri metsaaladeni Wienerwaldis. Gumpoldskirchen on väga kuulus oma veini, eriti Spätrot-Rotgipfleri segu, ja "Heurigeride" poolest, kuna see meelitab Viinist oma mäenõlva viinamarjaistandustesse palju turiste. Gumpoldskirchen on saanud oma nime Passau Gumpoldi järgi.
Kliima.
Gumpoldskirchenis on pehme mandriline kliima, mis on tingitud selle lähedusest Austria spaapiirkonnale. Otse läänes asuv Wienerwald mõjutab ka kliimat. Meteoroloogia ja geodünaamika keskinstituudil on Gumpoldskirchenis 250 ilmajaama.
Ajalugu.
Kiviaja inimesed asustasid piirkonna u. 6500 aastat tagasi. Seejärel asusid piirkonda elama roomlased ja leiti, et praegust linna läbib oluline transporditee. Isegi eelajaloolistel aegadel kasvatasid varasemad tsivilisatsioonid Eichkogeli nõlvadel veini. 
Juba 14. sajandil oli Gumpoldskirchen turu- ja kohtupidamise paik. 
Gumpoldskirchenit, nagu nii mõndagi tema naabervürstkonda, laastasid kaks korda türklaste Viini piiramised.
18. sajandi lõpuks hakkas Gumpoldskirchen industrialiseeruma. Seal oli palju tehaseid ja see aitas suuresti kaasa Austria-Ungari kiirele industrialiseerimisele.
Pärast anšlussi 1938. aastal sai Gumpoldskirchenist Suur-Viini osa. Teise maailmasõja lõpupoole muutus Gumpoldskircheni ümbrus intensiivse lahingu piirkonnaks saabuvate Nõukogude vägede ja allesjäänud 6. SS-tankiarmee vahel.
Gumpoldskirchen sattus kahjuks 1985. aasta dietüleenglükoolveini skandaali, mille käigus kutsusid paljud Austria veinitootjad üles lisama ebaseaduslikke (ja potentsiaalselt kahjulikke) koostisosi. Skandaal tekitas Austria veinitööstusele kahju, mille ületamise eest see tänagi võitleb.
Vaatamisväärsusi.
Püha Miikaeli kirik.
Püha Miikaeli kirik on gooti stiilis toomkirik Gumpoldskirchenis. Kiriku alt leiti hiljuti avastatud krüpt.
Saksa ordu linnus.
Saksa ordu kasutas seda linnust esmakordselt 1241. aastal ja see toimis kindlusena järgmised paarsada aastat. Loss ehitati ümber 1931. aastal ja pärast anšlussi muudeti see veinitehase uurimisinstituudiks. Loss sai kahjustusi Teise maailmasõja lõpuaastatel ja 1946. aastal anti see kirikule tagasi. 1998. ja 1999. aastal tehti lossis renoveerimistöid ja täna on see populaarne külalistemaja.
Kaak.
Kaak seisab kohe raekoja ees. See on suur 1563. aastal ehitatud kivi, millele on meiseldatud pealdised. Kaak oli linna turuõiguste sümbol. Seda kasutati ka seaduserikkujate karistamiseks, kes seejärel kivi külge aheldati ning mõnikord isegi piinati ja tapeti.
Raekoda.
Vana raekoda ehitati renessansiajal ja oli algselt kohtumaja. Sammassaal on teisel korrusel veel tänagi näha. Raekojas on veel vanu vangikonge, kuid praegu kasutatakse neid laona.
Normaalne mikrofloora

Normaalne mikrofloora on meie keha peal ja sees elavad mikroorganismid, kellest osa on kasulikud, enamik aga lihtsalt kahjutud. 
Inimese normaalne mikrofloora on väga keeruline ökosüsteem, mis koosneb umbes 1014 erinevast mikroobist. Mikroobide arvukus varieerub vastavalt inimkeha piirkonnale. Kõige enam on leitud mikroobe inimese seedetraktist (kõige enam jämesooles), kuid normaalne mikrofloora on olemas ka suguteedes, suus, hingamisteedes, nahal ja mujal. Peamiselt leidub soolestikus bifidobakterid, bakteroide, piimhappebakterid ja soolekepikesi. Enamik inimkehas leiduvaid mikroobe on peremeesorganismi suhtes heatahtlikud ja moodustavad inimesega kasuliku koosluse.
Organismi mikrofloora tähtsus seisneb:
Mikrofloorat ennast mõjutavad kõik bakterid ja viiruslikud infektsioonid, toidumürgitused, antibiootikumid, hormoonpreparaadid ja ka igapäevane toit, kui see pole kvaliteetne. Kõik see segab normaalset, nii öelda heade bakterite kasvu ja nende funktsioneerimist ning süsteem ongi häiritud. Kui inimesed peavad pidevalt võtma mingit ravimi, oleks vajalik tarvitada ka probiootikume.
= Viited =
1. Tenhunen, A. &amp; Hain, E. &amp; Venäläinen, J. &amp; Tihtarinen-Ulmanen, M. &amp; Holopainen, M. &amp; Sotkas, P. &amp; Happonen, P. &amp; Sepp, T. 2011. Bioloogia gümnaasiumile, I osa. https://www.opiq.ee/Kit/Details/28. 10.02.2024
2. Lorents, A. Mikrofloora. https://www.hariduskeskus.ee/opiobjektid/mikrobioloogia/?MIKROFLOORA. 10.02.2024
3. Ilves, L. 2004. Mikroobid nahal ja suus. https://www.hambaarst.ee/artiklid/570. 10.02.2024
4. Postimees/Scanpix. 2009. Tervise võti on soolestikus. https://novaator.err.ee/251859/tervise-voti-on-soolestikus. 10.02.2024
Kuusiku jõgi

Kuusiku jõgi (ka "Kuusiku peakraav") on peakraav Saare maakonnas Saaremaa vallas. 
Jõgi suubub merre Kailuka külas.
Lõhiskuparsamblad

Lõhiskuparsamblad ("Andreaeopsida") on lehtsammaltaimede hõimkonna klass.
Lõhiskupralaadsed

Lõhiskupralaadsed ("Andreaeales") on lehtsammaltaimede hõimkonna selts.
Karusamblad

Karusamblad ("Polytrichopsida") on lehtsammaltaimede hõimkonna klass.
Turbasamblad

Turbasamblad ("Sphagnopsida") on lehtsammaltaimede hõimkonna klass.
Känniksamblad

Känniksamblad ("Tetraphidopsida") on lehtsammaltaimede hõimkonna klass.
Vildikulaadsed

Vildikulaadsed ("Aulacomniales") on selts samblaid, mis kuulub lehtsammalde klassi.
Kerakupralaadsed

Kerakupralaadsed ("Bartramiales") on selts samblaid, mis kuulub lehtsammalde klassi.
Pungsamblalaadsed

Pungsamblalaadsed ("Bryales") on selts samblaid, mis kuulub lehtsammalde klassi.
Hiidkupralaadsed

Hiidkupralaadsed ("Buxbaumiales") on selts samblaid, mis kuulub lehtsammalde klassi.
Mustpeasamblalaadsed

Mustpeasamblalaadsed ("Catoscopiales") on selts samblaid, mis kuulub lehtsammalde klassi.
Mustpeasammal (perekond)

Mustpeasammal ("Catoscopium") on lehtsammalde klassi kuuluv perekond.
Kaksikhambalaadsed

Kaksikhambalaadsed ("Dicranales") on selts samblaid, mis kuulub lehtsammalde klassi.
Kaksikhambakeselised

Kaksikhambakeselised ("Dicranellaceae") on lehtsammaltaimede klassi kuuluv sugukond.
Munakupralaadsed

Munakupralaadsed ("Diphysciales") on selts samblaid, mis kuulub lehtsammalde klassi.
Tanukalaadsed

Tanukalaadsed ("Encalyptales") on selts samblaid, mis kuulub lehtsammalde klassi.
Hellikulaadsed

Hellikulaadsed ("Funariales") on selts samblaid, mis kuulub lehtsammalde klassi.
Rahnikulaadsed

Rahnikulaadsed ("Grimmiales") on selts samblaid, mis kuulub lehtsammalde klassi.
Lumilehikulaadsed

Lumilehikulaadsed ("Hedwigiales") on selts samblaid, mis kuulub lehtsammalde klassi.
Õhik (sammal)

Õhik ("Neckera") on ulmikulaadsete seltsi lehtsammalde perekond.
Tugev kurdõhik

Tugev kurdõhik ("Exsertotheca crispa") on õhikuliste liik. 
Ta on Eestis arvatud II kaitsekategooriasse (seisuga 2012).
Eestis võib neid leida kasvamas mitmetes metsatüüpides ja kaljudel.
Tutikulaadsed

Tutikulaadsed ("Orthotrichales") on selts samblaid, mis kuulub lehtsammalde klassi, pärislehtsammalde alamklassi.
Pisisamblalaadsed

Pisisamblalaadsed ("Pottiales") on selts samblaid, mis kuulub lehtsammalde klassi, pärislehtsammalde alamklassi.
Põisikulaadsed

Põisikulaadsed ("Splachnales") on selts samblaid, mis kuulub lehtsammalde klassi, pärislehtsammalde alamklassi.
Timmialaadsed

Timmialaadsed ("Timmiales") on selts samblaid, mis kuulub lehtsammalde klassi, pärislehtsammalde alamklassi.
Yasmani Copello

Yasmani Copello Escobar (sündinud 15. aprillil 1987 Havannas) on Kuuba päritolu Türgi tõkkejooksja. 
Ta esindas karjääri alguses Kuubat. 2012. aastal kolis ta Türki ja sai 2013. aastal Türgi kodakondsuse. Alates 2014. aastast on ta kuulunud rahvusvahelistel võistlustel Türgi koondisse.
2015. aasta maailmameistrivõistlustel Pekingis pääses Copello 400 meetri tõkkejooksus finaali ja sai ajaga 48,96 6. koha.
2016. aasta Euroopa meistrivõistlustel Amsterdamis tuli ta 400 meetri tõkkejooksus Sergio Fernándeze ja Kariem Husseini ees ajaga 48,98 Euroopa meistriks. Olümpiamängudel Rio de Janeiros võitis ta tulemusega 47,92 Kerron Clementi ja Boniface Mucheru Tumuti järel pronksmedali.
2017. aasta maailmameistrivõistlustel Londonis võitis ta Karsten Warholmi järel ajaga 48,49 hõbemedali.
2018. aasta Euroopa meistrivõistlustel Berliinis võitis ta Warholmi järel hõbemedali Türgi rekordiga 47,81.
2019. aasta maailmameistrivõistlustel Dohas jäi ta 48,25-ga kuuendaks.
2021. aastal toimunud olümpiamängudel Tokyos kordas Copello 400 meetri tõkkejooksu finaalis Türgi rekordit 47,81, millega oli taas kuues.
2022. aasta Euroopa meistrivõistlustel Münchenis võitis ta Karsten Warholmi ja Wilfried Happio järel pronksmedali.
Eestis arendatud mängude loend

Hoolimata Eesti IT-arenduse kõrgest tasemest on mänguarendus Eestis olnud tagasihoidlik. Esimeseks kommertsmänguks võib pidada Bluemoon Interactive'i Kosmonauti, mis hiljem kasvas SkyRoadsiks ja sai oma asjastus vabavarahitiks ning on siiani hinnatud rahvusvahelistes retromängurite kommuunides. Hilisemad suuremad hitid on olnud Drag Racing mobiilidel, Teleglitch arvutil ja Disco Elysium, mis on valitud kõikide aegade kõige paremate mängude hulka. 2000. algusaastatel käivitus Eestis tõlkemängude tootmine, kuid nendest enamik oli arendatud mujal. Mänguarenduse toetuseks on loodud tugiorganisatsioone nagu GameDev Estonia ja EEVR, mis korraldavad mängujämme ning aitavad arendajatel leida väljaandjaid ja erinevaid toetusprogramme. Ka on Eestis stuudiod nagu Ringtail, mis allhankijana aitavad suurematel mängustuudiotel teha 3D-mudeleid, graafilisi materjale ja muud arendust. Eraldi videomängudest käib Eestis ka aktiivne kasiino- ja hasartmängude arendus. Loendatud mängud on enamikus arendatud Eestis ja peamiselt eestlaste poolt, välja arvatud tärniga märgistatud, kus suure osa on loonud Eestis elavad, või e-residentsust omavad välismaalased, või välismaa tiimid suure eestlaste poolse panusega. Loendid mängudest pole täielikud. 
Loend vabavaralistest mängudest.
Mängud selles loendis on tehtud mängujämmide käigus või katsetustena, mis võivad areneda hiljem kommertsväljalaskeks.
Vahemere küpress

Vahemere küpress "(Cupressus sempervirens)" on küpressi perekonda kuuluv okaspuuliik, mille looduslik levila on Vahemere piirkonna idaosad ja Iraan. 
Vahemere küpress on soontaim, mis tähendab, et tema koed sisaldavad nii ksüleemi kui ka floeemi. Kuna tegemist on seemnetaimega, kasutab ta paljunemiseks seemneid. 
Vahemere küpressil on palju kasutusvõimalusi nii meditsiinis kui ka muudes valdkondades. Inimene saab kasutada nii taime toodetavaid seemneid kui ka lehtedest saadavat õli. Vahemere küpress on hästi kohanenud oma kasvukoha looduslike keskkonnatingimustega. Vahemere küpress on kultuuris laialt esindatud, iseäranis Iraanis, kus seda peetakse nii pühaks puuks kui ka armastatu graatsilise figuuri võrdkujuks.
Mariann Tammaru

Mariann Tammaru (sündinud 3. augustil 1997) on eesti näitleja.
Mariamm Tammaru on lõpetanud 2016. aastal Tallinna 32. Keskkooli ja Ta on lõpetanud 2021. aastal Tartu Ülikooli Viljandi kultuuriakadeemia teatrikunsti õppekava näitleja erialal (13. lend). Seejärel on ta tegutsenud vabakutselise näitlejana.
Parma kannike

Parma kannike on ilutaim kannikese perekonnast. Parma kannikeste päritolu pole kindlalt teada, kuid on näidatud, et need pärinevad kahest erinevast "Viola alba" tüvest, ehkki õite värvuse ja lõhna poolest sarnanevad need rohkem liigiga "Viola odorata". Esmakordselt imporditi parma kannike Napolisse 19. sajandi teisel poolel, kui Filippo Savorgnan di Brazzà viis taime Udinesse. Tema töö kohta puuduvad andmed, kuigi üldiselt arvatakse, et ta tegeles teadliku ristaretusega ning tema töö tulemuseks oli vähemalt kaks parma kannikese sorti. Üks neist on endiselt olemas, teine aga on kadunud.
On arvatud, et Parma kannikesed on steriilsed, paljuski seetõttu, et neid paljundatakse enamasti pistikute kaudu. Prantsuse kannikesekasvataja Armand Millet on siiski tõestanud, et tegu on müüdiga ja õigetes tingimustes on iga kannike võimeline endale kupra kasvatama.
Parma kannikese lilla on nendele lilledele iseloomulik sügavvioletne värvitoon.
Parma kannikese õrnad lillad õied on oma nime andnud ka õrnale kannikeselõhnalisele maiustusele Parma Violets, mille tootja on Swizzels Matlow.
Karusamblalaadsed

Karusamblalaadsed ("Polytrichales") on lehtsammaltaimede hõimkonna selts.
Valge kannike

Valge kannike "(Viola alba)" on taimeliik kannikeseliste sugukonnast perekonnast kannike.
Turbasamblalaadsed

Turbasamblalaadsed ("Sphagnales") on lehtsammaltaimede hõimkonna klass.
Kännikulaadsed

Kännikulaadsed ("Tetraphidales") on lehtsammaltaimede hõimkonna klass.
The Last Unicorn

"The Last Unicorn" ('Viimne ükssarvik') on 1982. aastal valminud Ameerika Ühendriikide animeeritud fantaasiafilm , mille režissöörid ja produtsendid on Arthur Rankin Jr. ja Jules Bass. Film valmis Peter S. Beagle'i stsenaariumi järgi, mis kohandati tema 1968. aasta samanimelise romaani järgi (eesti keeles "Viimane ükssarvik"). Lugu räägib ükssarvikust, kes, saades teada, et ta on viimane oma liigist Maal, asub otsima, mis on juhtunud teiste temasugustega. Filmi produtseeris Rankin/Bass Productions levifirma ITC Entertainment tellimusel ja animeeris Topcraft.
Filmis astuvad häälnäitlejatena üles Alan Arkin, Jeff Bridges, Mia Farrow, Angela Lansbury ja Christopher Lee. Filmimuusika komponeeris ja seadis Jimmy Webb ning laule esitasid ansambel America ja London Symphony Orchestra , lisavokaale laulis Lucy Mitchell.
HAKI galerii

HAKI galerii on galerii Tartus.
Ajalugu.
2019. aasta lõpus avasid Kaili Kask ja Raul Oreškin Aparaaditehases Tartu kunstnike aastalõpunäitusmüügi, mille nimeks oli "tARTu pood". Näitus kuulus Voronja korterinäituste programmi. Pop-upina avatud "tARTu poe" võttis publik omaks ning samanimeline galerii jäigi püsivalt avatuks. 2020. aasta septembris avanes "tARTu poe" ruumides autoribaar NAPP ning käivitus taskuhääling "tARTu hääl". 2021. aasta jaanuaris toimus järjekordne laienemine näitusesaali võrra.
2022. aastal käivitus tARTu galeriil koostöö Ukraina kunstnikega. Hersoni kunstniku Viktoria Berezina ja tARTu galeristi Raul Oreškini kirjavahetus kujunes avalikuks sõjapäevikuks, millest anti 2023. aastal välja raamat "Minu Herson. Kirjad Ukrainast".
2023. aasta märtsis muutus "tARTu pood" HAKI galeriiks.
Galerii lõpetas tegevuse 21. detsembril 2024.
2025. a märtsis avanes Haki galerii muuseum, mis on ühtlasi esimene miniatuurne muuseum Eestis.
Leonidaion

Leonidaion (Λεωνίδαιον) oli ehitis Olümpias, kus majutati olümpiamängude osavõtjaid.
See ehitati 330. aasta paiku eKr. Ehitise projekteeris ja ehitust rahastas arhitekt Leonidas Naxosest, kelle järgi anti ehitisele ka nimi.
Hoone hävis maavärinas 3. sajandi lõpul pKr.
Madis Tüür

Madis Tüür (sündinud 19. novembril 1982) on eesti filmiprodutsent.
Haridus.
Madis Tüür on lõpetanud 2001. aastal Tallinna Prantsuse Lütseumi ja 2007. aastal Tartu Ülikooli avaliku halduse erialal.
Isiklikku.
Madis Tüüri ema oli füüsik ja pedagoog Janne Tüür ning isa laevamehhaanik Peeter Tüür. Ta sündis Haapsalus viielapselises peres viienda lapsena.
Madis Tüüri vennad on muusik Tõnis Tüür, kunstnik Reiu Tüür ja arhitekt Mihkel Tüür. Tema õde Maia Tüür on linnaplaneerija Pariisis. Elukaaslane on filmioperaator Elen Lotman, kellega neil on kolm ühist last.
Faagiteraapia

Faagiteraapiat kasutatakse bakterihaiguste raviks. Faagiteraapias kasutatakse bakterite vastased viirused bakteriofaage, mis nakatavad ainult kindlat bakterite liiki. Enim uuritud alternatiivideks antibiootikumiravile on faagiteraapia ja antimikroobsed peptiidid.
Faagiteraapia ravimeetodit peetakse alternatiiviks antibiootikumiravile, kuna bakteriofaagid on inimorganismi jaoks ohutud ning põhjustavad vähem kõrvaltoimeid võrreldes antibiootikumidega. Bakteriofaagid hävitavad baktereid ja sünteesivad selle käigus uusi faage. Faage esineb nii inimese mikrobiootas kui ka looduses, hoides bakterite populatsiooni kontrolli all.
Faagiteraapiat on katsetatud ka inimeste ravis ning saadud on häid ravitulemusi. Euroopa Liidus pole faagiteraapia kasutamine reguleeritud, kuid Gruusias, Poolas ja Venemaal kasutatakse faagiteraapiat edukalt. Siiski läheb veel faagiteraapia laialdase kasutusele võtmisega aega, kuna täpsete haigust põhjustavate bakterite määramine on keerukas
Ajalugu.
Bakteriofaagide avastamisest teatasid Briti bakterioloog Frederick Twort 1915. aastal ja prantsuse mikrobioloog Felix d'Hérelle 1917. aastal. Esimene edukas faagide manustamine patsientidele toimus 1919. aastal, kui sellega raviti nelja düsenteeriasse haigestunud patsienti, kes kõik tänu faagiteraapiale tervenesid. 
Alates 20. sajandi algusest olid käimas ka elujõuliste terapeutiliste antibiootikumide väljatöötamise uuringud ning 1942. aastaks oli penitsilliini laias kasutuses Teise maailmasõja ajal. Ravim osutus erakordselt tõhusaks vigastatud sõdurite raviks, kelle haavad olid nakatunud. 1944. aastaks oli tehtud võimalikuks penitsilliini suuremahuline tootmine ja 1945. aastal sai see apteekides avalikult kättesaadavaks. Antibiootikumi edu tõttu kaotasid lääne teadlased mõneks ajaks huvi faagiteraapia edasise kasutamise ja uurimise vastu.
Potentsiaalne kasu.
Faagiteraapia ajal hävitatakse ainult kindlad bakterid, jättes mikrobioota toimimiseks vajalikud bakterid puutumata. Toimub iseseisev paljunemine kuni viimase peremeesraku hävinemiseni ja pärast bakterite hävitamist faagide kadumine inimese organismist. Positiivseks omaduseks on faagide manustamine kombinatsioonis antibiootikumide või teiste faagidega, et vähendada resistentsuse teket ning faagide genoomi muutmine. Kuna faage esineb inimese mikrobioomis, siis on faagiteraapia väga turvaline. Faagiteraapial on potentsiaal ennetada või ravida korallide nakkushaigusi, see võib leevendada ülemaailmset korallide langust.
Miinused.
Kindla bakteriliigi tuvastamise keerukus diagnoosimisel, et kasutada õiget faagiteraapiat. On leitud, et mononukleaarne fagotsüütide süsteem suudab eemaldada faage ning mõningad bakterid võivad paljuneda inimese rakkudes, olles nii faagidele kättesaamatud. Samuti on miinuseks faagide olemus, milleks on viirus, mistõttu avalikud arvamused võivad tugevalt mõjutada investeerimist ravimifirmadesse ja faagide reklaamimisse.
Refleksikaar

Refleksikaar (närvikaar) on neuraalne teekond, mis kontrollib refleksi toimimist. 
Refleksikaari on kahte tüüpi:
Refleksikaare osad on sensoorne närv, mis juhib erutuse kesknärvisüsteemi; kesknärvisüsteemi vastav keskus, kus signaali töödeldakse; motoorne närv, mis juhib erutuse kesknärvisüsteemist vastavasse elundisse, näiteks lihasesse. Kui elund reageerib, siis see ongi vastus ärritusele. Kõige lihtsamad refleksikaared koosnevad vaid kahest neuronist, nagu näiteks põlverefleks. .
Näiteks põlverefleks on ühe sünapsiga refleksikaar, mis toimib sarnaselt sirutusrefleksile. Põlverefleksi puhul avaldatakse kõõlusele survet, mis põhjustab kiire liigutusega jalga tõstmise. Põlverefleks toimub väga kiiresti, kuna erutus liigub ainult läbi seljaaju, mitte peaaju. Põlverefleksi puudumine või häire võib viidata kesknärvisüsteemi kahjustusele. (vaata joonist)
Ärritaja toimel tekib närvilõpmetes (retseptorites) erutus, mis levib mööda aferentset närvi kesknärvisüsteemi – pea- või seljaajju. Sealt liigub erutus eferentse närvi pidi kindla organi vastavatesse piirkondadesse (näiteks lihastesse). Viimased reageerivad erutuse toimele, mis lihaste puhul väljendub kokkutõmbumises. Erutuse teekonda mööda aferentset närvi kesknärvisüsteemi ja sealt edasi mööda eferentset närvi organisse nimetatakse refleksikaareks (vaata joonist). 
= Viited =
Nuttsammal

Nuttsammal ("Ptychostomum") on perekond samblaid pungsamblaliste sugukonnast.
Vildik

Vildik ("Aulacomnium") on lehtsammalde klassi kuuluv perekond.
Bartraamia

Bartraamia ("Bartramia") on lehtsammalde klassi kuuluv perekond.
Allikasammal

Allikasammal ("Philonotis") on lehtsammalde klassi kuuluv perekond.
Põiksammal

Põiksammal ("Plagiopus") on lehtsammalde klassi kuuluv perekond.
Hiidkupar

Hiidkupar ("Buxbaumia") on lehtsammalde klassi kuuluv perekond.
Harkhammas

Harkhammas ("Dichodontium") on lehtsammalde klassi kuuluv sugukond.
Tremaatodon

Tremaatodon ("Trematodon") on lehtsammalde klassi kuuluv perekond.
Kaksikhambake

Kaksikhambake ("Dicranella") on lehtsammaltaimede klassi kuuluv perekond.
Punaharjak

Punaharjak ("Ceratodon") on lehtsammalde klassi kuuluv perekond.
Iseloomulikud tunnused.
Punaharjaku perekonda kuuluvad samblad kasvavad enamasti tihemurusalt ja on tuhmid. Varred on harunenud ja kogu pikkuses lehistunud, risoididega või ilma. Lehed munajad, ühtlaselt ahenevad ja märjalt eemaldunud. Leherood on tugev ning leheserv käändub allapoole ja on tipuosas tihti saagjas. 
Rakud lehe ülaosas on paksuseinalised, ruudukujulised, näsalised või siledad ning alusel pikenenud ja siledad. Kahekojaline taim. Eoskuprad ühekaupa võsude tippudes, esinevad väga sageli, munajad või silinderjad, kollakas- kuni punakaspruunid, kuivalt vaolised. Tanu kapuutsjas. Kaas tömbilt kooniline. Suuäärise hambad näsalised, peaaegu aluseni kaheks peeneks osaks lõhestunud, alumises osas tihedalt, ülemises osas hõredalt ristpaksenditega. Sõõr suurtest puhetunud rakkudest.
Lapiksammal

Lapiksammal ("Distichium") on lehtsammalde klassi kuuluv perekond.
Jõhvsammal

Jõhvsammal ("Ditrichum") on lehtsammalde klassi kuuluv perekond.